***Helene og Gutta*** (orig: *Hélène et les Garçons*) er en fransk komiserie for ungdom som gikk på TF1 fra 1992 til 1994. Serien er en spin-off fra den også franske serien *Premiers Baisers.* Begge seriene er sentrert rundt Helene Girard, spilt av Hélène Rollès. Serien ble skapt av Jean-François Porry.

I Norge ble denne serien sendt på TV 2.

Handling
--------

I serien *Premiers Baisers* går Helene Girard ved universitetet i Paris. Der ble hun venn med Cathy og Johanna. Nå har de flyttet sammen i en liten leilighet og er gode venninner. 

I den første episoden møter de de tre musikerne: Nicolas, Étienne og Christian. Jentene blir lysende forelsket, og umiddelbart er tre par dannet. Videre fortsetter serien ved at gjengen tar opp forskjellige temaer, noen som skaper kjærlighet, hat, intriger. Sentralt står musikk, flørt, avtaler og uenigheter.

Seriens handling er som regel lagt til kafeen, treningsrommet eller leiligheten til gutta eller jentene.

Roller
------

* Hélène Rollès : Hélène Girard
* Patrick Puydebat : Nicolas Vernier
* Cathy Andrieu : Cathy
* David Proux : Étienne
* Rochelle Redfield : Johanna McCormick
* Sébastien Roch : Christian Roquier
* Laly Meignan : Laly
* Sébastien Courivaud : Sébastien
* Laure Guibert : Bénédicte
* Philippe Vasseur : José
* Manuela Lopez : Adeline Roquier
* Nicolas Bikialo : Christophe
* Lynda Lacoste : Linda
* Olivier Sevestre : Olivier Legendre
* Karine Lollichon : Nathalie
* Laetitia Gabrielli : Rosy
* Caroline Hème: Taxi

Episoder
--------

Serien har fire sesonger med ulikt antall episoder:

* Sesong 1: Episode 1–28 (først vist 11. mai – 26. juni 1992 av TF1)
* Sesong 2: Episode 29–97 (først vist 7. september – 31. desember 1992 av TF1)
* Sesong 3: Episode 98–177 (først vist 20. mai – 10. september 1993 av TF1)
* Sesong 4: Episode 178–278 (først vist 5. juli – 22 november 1994 av TF1)

Sosialt fenomen
---------------

I Frankrike er serien sett daglig av fire til seks millioner seere, noe som tilsvarer en markedsandel på 52 %. Suksessen fører selvfølgelig til at TF1 fortsetter å sende serien. Flere andre franske serier har måttet vike for denne, seerne vil ikke ha noe annet. 

Serien sendes, i tillegg til Norge, også i Belgia, Russland, Spania, Sveits, og mange østeuropeiske land.

Det ble også en gang annonsert at det skulle lages en tysk og en engelsk versjon, men disse prosjektene ble aldri realisert.

Populariteten til Helene og Gutta gjorde at to oppfølgerserier ble produsert. Først *Le Miracle de l'Amour* i 1995–96 med 159 episoder og deretter *Les Vacances de l'amour* 1996–2004 med 160 episoder. Den sistnevnte serien opererte med en episodelengde på hele 50 minutter. Her flyttes handlingen til Antillene, og kulissene er for første gang ekte. I den aller siste episoden i denne trilogien, blir tre av de originale parene gjenforent – Hélène og Nicolas, Johanna og Christian, samt José og Bénédicte. I 2010 ble det bestemt at det skulle lages 26 nye episoder, alle på 50 minutter. Den nye serien, *Les mystères de l'amour* hadde premiere på fransk TV 12. februar 2011.

I Norge
-------

Serien ble for første gang sendt i Norge av TV 2 på begynnelsen av 90-tallet. Den var så borte fra fjernsynsskjermen i nesten ti år før den kom tilbake. I perioden 2006–08 ble serien sendt av TV 2 Zebra. Siden 2009 har serien foreløpig ikke blitt vist.

Referanser
----------

1. ↑  Roger Alexandre (21. oktober 1993). «Helene et son business» **(fransk)**. *L'Expansion*. Arkivert fra originalen 20. mai 2006. Besøkt 28. april 2016.
2. ↑  Camilla Lundberg (29. juli 2006). «Romantikk, vennskap og intriger». TV 2. Besøkt 28. april 2016.

Eksterne lenker
---------------

* (en) *Helene og gutta* på Internet Movie Database Rediger på Wikidata

* (en) *Helene og gutta* på The Movie Database – TV Rediger på Wikidata

|  |  |
| --- | --- |
| Oppslagsverk/autoritetsdata | BNF **·** BNF (data)
 |